אנדרו וות'רול

אנדרו ג'יימס וות'רול (6 באפריל 1963 - 17 בפברואר 2020) היה מוזיקאי, דיג'יי, מפיק ורמיקסר אנגלי. וות'רול היה דמות מפתח בתנועת האסיד האוס באנגליה של סוף שנות ה-80, והפיק רמיקסים לאמנים רבים כמו ניו אורדר, ביורק, The Orb, האפי מאנדייז, The Future Sound of London ומיי באלדי ולנטיין.

עבודת ההפקה שלו באלבום "Screamadelica" של להקת פריימל סקרים, ששילב הארד רוק, האוס ורייב, עזרה לתקליט לזכות בפרס מרקורי למוזיקה הראשון אי פעם בשנת 1992 ולהפוך לאחד האלבומים המפורסמים ביותר של שנות ה-90.<ref name=":2"></ref><ref></ref>

== ביוגרפיה ==
אנדרו ג'יימס וות'רול נולד ב-6 באפריל 1963 בווינדזור , ברקשייר, בדרום מזרח אנגליה. בנעוריו נהג ללכת למסיבות Fאנק וסול, ולמסיבות דיסקו. לאחר שסיים תיכון עזב את הבית בגיל 18 ועבד במגוון עבודות כולל באתרי בנייה, כעוזר נגר ובהובלת רהיטים.<ref name=":0"></ref><ref></ref>

בסוף שנות ה-80 עבר ללונדון. בזכות אוסף התקליטים והידע המוזיקלי הנרחב שלו הוא הוזמן לתקלט במסיבות,<ref name=":1"></ref> בעיקר נורת'רן סול ואינדי.<ref name=":0" /> וות'רול התחיל לכתוב כעיתונאי מוזיקה עצמאי (בשמו וגם בשם העט "אודרי ווית'רספון"). יחד עם טרי פארלי, סיימון אקל וסטיב מייז, הם הקימו את "Boy's Own", בתחילה כפאנזין שהתייחס לאופנה, תקליטים, כדורגל ונושאים אחרים.<ref></ref>

קריירת הדיג'יי של וות'רול תפסה תאוצה כשהוזמן על יד דני רמפלינג לתקלט בליין המסיבות שלו Shoom.<ref name=":2" /> וות'רול יחד עם טרי פארלי הפכו לתקליטנים הקבועים של האירוע, ובמסיבות Future/Spectrum של פול אוקנפולד ו-Trip של ניקי הולוויי. הם גם ערכו מסיבות משלהם והקימו חברת תקליטים תחת השם "Boy's Own Recordings".<ref name=":1" />
אנדרו וות'רול מתקלט באדינבורו, 2006
עבודת הסטודיו הראשונה של וות'רול הייתה לצד פול אוקנפולד ברמיקס של לשיר "Hallelujah" של ההאפי מאנדייז.<ref name=":1" /><ref></ref> רמיקסים אחרים באו בעקבותיו: לשיר "World in Motion" של ניו אורדר, ואחריו "Loaded" – רמיקס לשיר "I'm Losing More Than I'll Ever Have" של פריימל סקרים<ref name=":1" /> שהפך את השיר ללהיט, ו-"A Mix of Two-Halves", גרסת כיסוי של להקת סנט אטיין לשיר "Only Love Can Break Your Heart" של ניל יאנג.<ref name=":0" /> הרמיקס שלו ל-"Soon" של מיי בלאדי ולנטיין דורג במקום הראשון ברשימת "50 הרמיקסים הטובים ביותר אי פעם" של NME.<ref></ref> ב-1991 הוא הפיק את האלבום "Screamadelica" של פריימל סקרים.<ref></ref><ref></ref>

בשנת 1992, וות'רול עזב את "Boy's Own". הוא הקים את שלישיית המוזיקה האלקטרונית "The Sabres of Paradise" ב-1993, חברת תקליטים תחת אותו שם, וליין מסיבות רייב שנקרא "Sabresonic".<ref name=":0" /> סייברס אוף פרדייס הוציאו שלושה אלבומים בין 1993 ל-1995.<ref name="MIX"></ref> בתחילת 1996 ההרכב התפרק, ווות'רול הקים את "Two Lone Swordsmen", עם המפיק והדיג'יי קית' טניסווד.<ref name="MIX" /> באותה שנה הפיק את האלבום "Trailer Park" של בת' אורטון.<ref name=":0" />

וות'רול יצר רמיקסים לעבודתם של ביורק, סוזי סו, The Orb, Future Sound of London, מאניק סטריט פריצ'רז, ג'יימס ורבים אחרים.<ref name="FACT"></ref>

ב-2006 הוציא לאור את EP הסולו הראשון שלו "The Bullet Catcher's Apprentice"<ref name="BRAIN"></ref> ואחריו אלבום הבכורה "A Pox on the Pioneers" ב-2009.<ref></ref> בשנת 2013 שיתף פעולה עם Timothy J. Fairplay ותחת השם "Asphodells" הוציאו לאור את האלבום "Ruled by Passion, Destroyed by Lust".<ref></ref><ref></ref><ref></ref> ב-1 ביולי 2014 וות'רול החל להנחות תוכנית רדיו חודשית, "Music's Not For Everyone", ברדיו NTS בלונדון. בשנת 2016 הוציא לאור את האלבום "Convenanza"<ref></ref> וכן אלבום רמיקס בשם "Consolamentum".<ref></ref> בשנת 2017 יצא אלבום האולפן השלישי שלו "Qualia ".<ref></ref>

== מוות ==
וות'רול מת ב-17 בפברואר 2020 בלונדון, בגיל 56 מתסחיף ריאתי.<ref name=":1" />

==קישורים חיצוניים==

== הערות שוליים ==

קטגוריה:רמיקסרים
קטגוריה:מוזיקאים אנגלים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:אמני מוזיקה אלקטרונית בריטים
קטגוריה:אנגלים שנולדו ב-1963
קטגוריה:אנגלים שנפטרו ב-2020